Aisha Campbell

Aisha Campbell on kuvitteellinen henkilö Power Rangers -universumissa. Hän oli yksi päähenkilöistä televisiosarjassa Mighty Morphin Power Rangers sen toisella ja kolmannella tuotantokaudella ja sitä seuranneessa minisarjassa Mighty Morphin Alien Rangers. Häntä näytteli Karan Ashley. Aisha oli energisyytensä ja eloisuutensa ansiosta aina valmiina toimimaan Power Rangerina. Hänen esiäitinsä, neiti Alicia, oli toiminut kauan sitten Maan ensimmäisenä Keltaisena Power Rangerina.Mighty Morphin Power Rangers: 2. tuotantokausi; "Wild West Rangers I-II" ==Hahmon historia== === Mighty Morphin Power Rangers === Aisha tapasi rangerit ensimmäisen kerran Mighty Morphin Power Rangersin toisen tuotantokauden puolivälissä. Hän oli ystäviensä Rocky DeSantosin ja Adam Parkin kanssa puistossa ja he onnistuivat estämään opettajansa lastenvaunujen päätymisen jyrkkään rinteeseen. Rangerit olivat myös paikalla pysäyttämässä vaunuja. Aisha ja Kimberly Hart ehtivät juuri ajoissa rinteen ja vaunujen väliin ja estivät tapaturman. Aisha, Rocky ja Adam olivat kotoisin kuvitteellisesta Stone Canyonin kaupungista Kaliforniasta ja he olivat vierailulla Angel Grovessa osallistumassa ryhmäninjakilpailun finaaliin. Myös Lord Zedd kiinnostui Adamista, Aishasta ja Rockystä ja halusi tehdä heistä omia pahoja ninjojaan. Ninjakilpailun jälkeen Goldar kaappasi kolmikon ja heidän Stone Canyonin suosikkiopettaja Mr. Andersonin ja vangitsi heidät luolaan, jossa pahan myrkkykäärmeen pureman oli tarkoitus muuttaa heidät pahoiksi.Mighty Morphin Power Rangers: 2. tuotantokausi; "The Ninja Encounter I" Aisha onnistui myöhemmin tiirikoimaan heidät vapaaksi kahleista, mutta heidät vangittiin pian uudestaan. Myöhemmin Power Rangerit pelastivat heidät ennen kuin Zeddin myrkkykäärme ehti puremaan heitä. Aisha, Rocky ja Adam saivat kuitenkin sattuman kautta selville rangereiden oikeat henkilöllisyydet, kun Billyllä oli ongelmia taistelussa myrkkykäärmettä vastaan ja Tommy Oliverin ja Kimberlyn täytyi riisua hänen kypäränsä. Billyn henkilöllisyyden paljastuttua myös Tommy ja Kimberly riisuivat omat kypäränsä. Aishasta, Rockystä ja Adamista tuli sen jälkeen rangereiden liittolaisia ja he lupasivat Zordonille pitävänsä rangereiden henkilöllisyydet salassa.Mighty Morphin Power Rangers: 2. tuotantokausi; "The Ninja Encounter I-III" Kolmikko osoittautui luotettaviksi, joten Zordon kutsui heidät tarvittaessa auttamaan Power Rangereita. Eräällä kerralla Aishan tekninen osaaminen, jonka hän oli saanut radioasemalla työskentelyn aikana, auttoi heitä korjaamaan laitteen, jolla pystyi pysäyttämään aivopesevän radiohirviön lähettämät signaalit.Mighty Morphin Power Rangers: 2. tuotantokausi; "Zedd Waves" Aisha valittiin korvaamaan Trini Kwan Keltaisena Power Rangerina sen jälkeen, kun Trini, Jason Lee Scott ja Zack Taylor oli valittu osallistumaan Sveitsissä järjestettyyn maailmanrauhankokoukseen. Aisha sai sen myötä haltuunsa voimakolikon ja ohjattavakseen Griffin Thunderzordin.Mighty Morphin Power Rangers: 2. tuotantokausi; "The Power Transfer I-II" Uudet rangerit siirtyivät myös Angel Groven lukion opiskelijoiksi, jossa mystinen Sabrina iski melkein heti silmänsä Adamiin. Sabrina oli Aishaa kohtaan kuitenkin hyökkäävä. Aishan epäilykset Sabrinasta osoittautuivat myöhemmin oikeiksi, kun Sabrina paljastui Scorpinaksi. Scorpina sai Aishan ja Adamin vangeiksi kunnes muut rangerit tulivat apuun.Mighty Morphin Power Rangers: 2. tuotantokausi; "Goldar's Vice Versa" Aishasta ja Kimberlystä tuli pian uudet parhaat ystävät ja he kävivät päivittäin ostoksilla yhdessä.Mighty Morphin Power Rangers: 2. tuotantokausi; "When is a Ranger Not a Ranger?" Aishan Stone Canyonin aikojen parhaan ystävän Shawnan nähtiin vierailevan hänen luonaan ainakin kerran. Hän oli aluksi kateellinen Aishan ja Kimberlyn välille kehittyneestä ystävyydestä, mutta he saivat asian kuitenkin selvitettyä. Goldar oli vierailun aikana kaapannut Shawnan ja Kimberlyn, joka lopulta teki kaikista kolmesta hyviä ystäviä keskenään.Mighty Morphin Power Rangers: 2. tuotantokausi; "Forever Friends" Aisha nimitettiin kerran myös paloturvallisuusvastaavaksi Angel Groven lukiossa vietetyn paloturvallisuusviikon ajaksi. Hän otti tehtävänsä kuitenkin liian vakavasti, joka alkoi jo vaikuttaa hänen ja muiden rangereiden välisiin suhteisiin. Lord Zeddin luoman Flamehead nimisen hirviö tuhoutumisen jälkeen Aisha pyysi aiempaa yli-innokasta käytöstään muilta rangereilta anteeksi.Mighty Morphin Power Rangers: 2. tuotantokausi; "Where There's Smoke, There's Fire" Kolmannen tuotantokauden alussa Aisha oli yksi viidestä rangerista, joka matkusti Edenoi-planeetalle auttamaan prinssi Dexiä, joka tunnettiin myös nimellä Masked Rider.Mighty Morphin Power Rangers: 3. tuotantokausi; "A Friend in Need I-III" Vähän myöhemmin Ritan veli Rito Revolto onnistui hirviöjoukon avulla tuhoamaan rangereiden Thunderzordit ja Tigerzordin. Aisha lähti muiden rangereiden mukana etsimään Ninjoria, joka antoi heille uudet ninjakolikot ja myös uudet zordit. Aishasta tuli uuden ninjakolikkonsa avulla Keltainen Ninja Ranger ja hän ohjasi uutena zordinaan Bear Ninjazordia.Mighty Morphin Power Rangers: 3. tuotantokausi; "Ninja Quest I-IV" Aisha ja hänen vanhempansa ottivat Kimberlyn luokseen asumaan lukuvuoden loppuun asti, kun Kimberlyn äiti päätti muuttaa Ranskaan. Kimberlyn ja Aishan ystävyys joutui koetukselle, kun vain Kimberly valittiin Angel Groven lukion tyttökerhoon, jota johti ylimielinen teini Veronica. Samoihin aikoihin uusi Hate Master niminen hirviö levitti vihaa kaikkialle ja sai rangeritkin vihaamaan toisiaan. Aisha onnistui kuitenkin lempeän luonteensa ja isoäidiltään saaman kaulakorun avulla estämään hirviön vaikutuksen itseensä.Mighty Morphin Power Rangers: 3. tuotantokausi; Stop the Hate Master I" Aisha käytti neuvokkuuttaan hyväkseen ja onnistui vapauttamaan muut rangerit lumouksesta, jonka jälkeen Hate Master tuhottiin. Aishalle selvisi, että häntä ei ollut otettu tyttökerhoon, koska hänen keskiluokkaiset vanhempansa eivät tienanneet tarpeeksi. Lopulta Veronica erotettiin kerhosta ja Aisha pääsi kerhon jäseneksi.Mighty Morphin Power Rangers: 3. tuotantokausi; "Stop the Hate Master II" Aishan luonnosta välittäminen kohdistui myös eläimiin, sillä hän toimi Angel Groven eläinsuojakeskuksessa vapaaehtoisena. Hän löysi puistosta valkoisen kulkukissan, joka oli todellisuudessa Ritan pahan loitsun alaisena ollut Katherine Hillard. Hän ja Kimberly adoptoivat kissan, jolle Aisha antoi nimeksi "P.C.", joka tuli sanoista "Park Cat".Mighty Morphin Power Rangers: 3. tuotantokausi; "A Ranger Catastrophe I-II" Vähän sen jälkeen Katherine varasti Zeddille valkoiselle rangerille kuuluneen Falconzordin ja rangerit saivat käyttöönsä myös Shogunzordit. Aisha sai Shogunzordeista ohjattavakseen Keltaisen ShogunzordinMighty Morphin Power Rangers: 3. tuotantokausi; "Changing of the Zords I-III". Kun Kimberly lähti Floridaan harjoittelemaan telinevoimistelua kansainvälisiä kilpailuja varten, Aisha oli aluksi surullinen. Hän ystävystyi kuitenkin nopeasti Katherinen kanssa, joka oli vapautunut täysin Ritan pahasta loitsusta ja tullut uudeksi vaaleanpunaiseksi rangeriksi. Tytöt muun muassa opettivat Katherinen tädin Kelly-simpanssille viittomakieltäMighty Morphin Power Rangers: 3. tuotantokausi; "A Chimp in Charge" ja valmistelivat lauluesityksen lukioonsa.Mighty Morphin Power Rangers: 3. tuotantokausi; "The Sound of Dischordia" Kun Rita Repulsan paha isä Master Vile saapui vierailulle kuupalatsiin etsimään voimakasta Zeokristallia onnistuivat rangerit saamaan sen aluksi itselleen. Varmistaakseen ettei Master Vile saisi Zeokristallia uudestaan haltuunsa rangerit hajottivat sen viideksi pienemmäksi kristalliksi ja lähettivät syntyneet palaset eri aikakausille eri puolille maailmaa.Mighty Morphin Power Rangers: 3. tuotantokausi; "Master Vile and the Metallic Armor I-III" === Mighty Morphin Alien Rangers === Mighty Morphin Power Rangersin viimeisessä jaksossa Master Vile oli Orb of Doomin avulla onnistunut siirtämään Maapallon ajassa taaksepäin. Sen seurauksena rangereista oli tullut lapsia eivätkä he pystyneet enää käyttämään voimiaan.Mighty Morphin Power Rangers: 3. tuotantokausi; "Rangers in Reverse" Sen vuoksi minisarjassa Mighty Morphin Alien Rangers hetkeksi Maata puolustamaan kutsuttiin Aquitar-planeetan Power Rangerit.Mighty Morphin Alien Rangers: Jaksot 1-2: "Alien Rangers of Aquitar I-II" Myöhemmin Billy rakensi ninjakolikoista voimansa ottaneen koneen, jolla hän toivoi pystyvänsä muuttamaan rangerit takaisin oikean ikäisiksi. Kuitenkin vain Billy ehti käyttää laitetta, kun Goldar ja Rito Revolto varastivat sen. Sen jälkeen Rita Repulsa ja Lord Zedd tuhosivat laitteen sisällä olleet kuusi ninjakolikkoa, joten Power Rangereiden käyttämät voimat olivat lopullisesti mennyttä.Mighty Morphin Alien Rangers: Jakso 3: "Climb Every Fountain" Koska Aishan ninjakolikko oli siten tuhoutunut ja voimakolikko käyttökelvoton lähti nuori Aisha etsimään portaalin läpi yhtä Zeokristallin palasista.Mighty Morphin Alien Rangers: Jakso 6; "Water You Thinking?" Aishan tutkimusmatka johti hänet afrikkalaiseen kylään, jonka lähistöllä asuneet eläimet olivat alkaneet hyökätä oudon kulkutaudin takia kyläläisten kimppuun. Nuori Aisha tapasi Tanya Sloanin, joka pelasti hänet leijonan hyökkäykseltä.Mighty Morphin Alien Rangers: Jakso 9; "Hogday Afternoon I" Tanya johdatti Aishan kylänvanhimpana toimineen Ashallan luo, joka kertoi olevansa Aishan isotäti. Aisha sai myös Zeokristallin palasensa häneltä. Sen sijaan, että Aisha olisi palannut keltaiseksi rangeriksi hän päätti jäädä Afrikkaan, sillä hän toivoi aiemman kokemuksensa eläinsuojakeskuksella auttavan kulkutaudin parantamisessa. Tanya suostui lähtemään Aishan tilalla Angel Groveen Zeokristallin palan kanssa. Zordon huomautti, että Aishan tekemä valinta muuttaisi koko Aishan perheen historiaa, jotta hänen perheensä voisi liittyä häneen Afrikassa ajan palattua normaaliksi. Kun Zeokristalli palautti Maan oikeaan aikaan rangerit näkivät komentokeskuksensa katselupallosta Aishan muuttuneen myös takaisin oikean ikäiseksi.Mighty Morphin Alien Rangers: Jakso 10; "Hogday Afternoon II" ===Power Rangers Zeo=== Aisha lähetti myöhemmin Tanyalle kuoren. Kuoren sisällä olleessa kirjeessä Aisha kirjoitti Ashallan pyytäneen häntä lähettämään Tanyalle erityisen avaimen, jonka Tanyan vanhemmat olivat halunneet hänen saavan. Avain sopi muinaiseen Auric-patsaaseen, josta vapautui jättimäinen olento Auric the Conqueror. Kuoressa oli myös Tanyan vanhemmille kuuluneiden tavaroiden joukosta löytynyt kartta. Kartan avulla Tanya onnistui pelastamaan kadonneet vanhempansa.Power Rangers Zeo: Jakso 38; "The Lore of Auric" ==Lähteet== ==Aiheesta muualla== * Power Rangersin viralliset sivut * Aisha Campbell rangercentral.comissa Luokka:Power Rangersin hahmot Luokka:Mighty Morphin Power Rangers Luokka:Kuvitteelliset kamppailulajien harrastajat Luokka:Televisiohahmot